แบงก์กสิกรนำร่องลดดอกเบี้ยกู้0.25%ช่วยเอสเอ็มอี
ธนาคารกสิกรไทยปรับลดอัตราดอกเบี้ยเงินกู้ MOR และ MRR ลง 0.25% ช่วยผู้ประกอบการเอสเอ็มอีและลูกค้ารายย่อย
14 ส.ค. 2562

ธนาคารกสิกรไทยปรับลดอัตราดอกเบี้ยเงินกู้ MOR และ MRR ลง 0.25% ช่วยผู้ประกอบการเอสเอ็มอีและลูกค้ารายย่อย
นายปรีดี ดาวฉาย กรรมการผู้จัดการ ธนาคารกสิกรไทย เปิดเผยว่า ธนาคารมีความมุ่งมั่นในการเป็นหนึ่งในกลไกที่สำคัญที่จะช่วยสนับสนุนให้ภาพรวมเศรษฐกิจไทยได้ฟื้นตัว จึงพร้อมที่จะตอบสนองต่อทิศทางดอกเบี้ยนโยบายด้วยการปรับลดอัตราดอกเบี้ยสินเชื่อ MOR และ MRR ลง 0.25% เพื่อช่วยเหลือผู้ประกอบการเอสเอ็มอีและแบ่งเบาภาระให้กับลูกค้ารายย่อย เนื่องจากเป็นอัตราดอกเบี้ยที่กลุ่มลูกค้าดังกล่าวใช้เป็นส่วนใหญ่ ซึ่งการลดดอกเบี้ยมีผลทันที